HRVATSKI JEZIK – 1.i 2.4. – 2 sata

**Pripovijedanje nestvarnog događaja**

**1.sat**

**( NAPOMENA – VAŽNO:** S obzirom da susadržaji bliski, povezan i temelje se jedan na drugome šaljem, ih zajedno. Ali vas lijepo molim da ih ne radite zajedno, nego se držite rasporeda. Kad se nešto usvoji, „odleži“ onda je čvršće i sigurnije za nadogradnju. A bit nije da ja vidim da se radilo, napravilo, već da učenicima to ostane njihova kvalitetna svojina koju će moći upotrebljavati. Hvala.)

Udžbenik iz jezika str.47.-49.

Porazgovaraj : Kako se zovu priče o nestvarnim događajima i s nestvarnim likovima? A suprotno? Naučili smo on line nedavno.

Pročitaj na glas Profesora čarobnog napitka te nakon čitanja izreci je li događaj o kome si čitao stvaran ili nestvaran i objasni!

Ako djeca vole Harry Pottera popričajte i o njemu.

U bilježnicu napišite naslov **Pripovijedanje nestvarnog događaja,** te u novi red imeautora i naslov priče, a onda u ponovnom čitanju pokušajte odrediti UVODNI dio, GLAVNI dio i ZAKLJUČAK. U bilježnicu napiši (rečenica –dvije) kratak sažetak tih dijelova.

Isto tako iz udžbenika str. 49 prepiši uokvireno.

Rezime : I nestvarni događaji, koji se temelje na našoj mašti, imaju svoj izgled i redoslijed u usmenom i pisanom izražavanju : uvodni, glavni dio i zaključak.

ZADATAK : Čitaj i usmeno kratko ispričaj slijedeći dijelove da mama i tata čuju kakvim prekrasnim i pravilnim rečenicama možeš kratko i jasno ispričati ovaj nestvarni događaj!

**2.sat**

Još jednom si pokušaj osvijestiti i ponoviti kakvi su to nestvarni događaji i nestvarni likovi te kako izgleda pričanje i pisanje takvih nestvarnih događaja ( dijelovi i što sadrže)

Prisjeti se nestvarnih likova o kojima smo do sada čitali, razgovarali i koje smo upoznali ili/i o kojima si ti nešto čuo i nešto znaš.

Izdvojite tri neobična lika i odlučite hoće li oni u vašoj priči biti prijatelji ili neprijatelji.

Ukratko predstavite te likove u uvodu.

Razmislite o njihovu problemu, što se dogodilo? Što moraju riješiti? Hoće li to riješiti surađujući ili boreći se međusobno? Bit će to središnji – glavni dio.

Sad pišemo zaključak. Kako se problem razriješio? Što se na kraju dogodilo s likovima?

U bilježnicu napiši Školski rad, prvi naslov Pripovijedanje nestvarnog događaja, a zatim svoj naslov i svoju priču.

Obrati pozornost na poznato – kako ćemo izgledom odvojiti ili označiti te dijelove?

Rečenice neka budu kratke, jasne, međusobno povezane bez uzastopnog ponavljanja istih riječi. Ne pišite dječje romane, to je nepotrebno. Bitno je zadovoljiti elemente na koje sam ukazala. I još….pazite na pravopis!

Vaše maštovite priče nestvarnih događaja očekujem do subote navečer.

Hvala.